Жослен је био владар Едесе приликом пада 1143. године. У време Зенгијевог напада није се налазио у самом граду већ је био у неком ратном походу. Није стигао са својом војском да одбрани град који је заузет крајем 1143. године. Наставио је да влада грофовијом, али са знатно смањеном територијом. Извршио је неуспешан покушај да спасе град. Након пропасти Другог крсташког рата, Зенгијев син Нур ад Дин је кренуо у освајање целе грофовије. Дана 4. маја 1150. године Жослен је упао у ад Динову клопку. У заробљеништву су му ископане очи након што је одбио да пређе у ислам. Тада је престало свако интересовање крсташких вођа за Жосленову судбину. Након девет година, Жослен умире у тамници.